Rikunarita-ORG/Wikinium huggingface dataset:
# Ալանիս Մորիսեթ[խմբագրել | խմբագրել կոդը]

| **Ալանիս Մորիսեթ** |
| --- |
|  |
| Բնօրինակ անուն | անգլ.՝ Alanis Nadine Morissette |
| Ծնվել է | հունիսի 1, 1974(1974-06-01)[…] (52 տարեկան) Օտտավա, Կանադա |
| Երկիր |  Կանադա և  ԱՄՆ |
| Ժանրեր | ալտերնատիվ ռոք, ռոք, էքսպերիմենտալ ռոք, փոփ ռոք, փոփ, Փոսթ-գրանջ, դենս փոփ, Էլեկտրոնային և պրոգրեսիվ ռոք |
| Մասնագիտություն | հեղինակ-կատարող, երգչուհի, ստուդիական երաժիշտ, կոմպոզիտոր, դերասանուհի և երաժիշտ |
| Երգչաձայն | մեցցո-սոպրանո |
| Գործիքներ | վոկալ |
| Լեյբլ | Maverick, MCA Records և Warner Bros. Records |
| Կրթություն | Glebe Collegiate Institute? |
| Ամուսին | Souleye? |
| Պարգևներ | Grammy Award for Best Female Rock Vocal Performance? Grammy Award for Best Rock Song? Գրեմմի տարվա ալբոմի համար Գրեմմի լավագույն ռոք ալբոմի համար MTV Video Music Award կնոջ լավագույն տեսահոլովակի համար Juno Award for Rock Album of the Year? «Ջունո» մրցանակ տարվա լավագույն ալբոմի համար Բրիտանական միջազգային բեկումնային մրցանակ MTV Video Music Award լավագույն մոնտաժի համար «Ջուննո» մրցանակ երգերի լավագույն հեղինակին Juno Award for Single of the Year? MTV Video Music Award լավագույն նորամուտային ալբոմի համար MTV Europe Music Award for Best Female? Ամերիկյան երաժշտական մրցանակ լավագույն փոփ/ռոք երգչուհու համար «Ջուննո» մրցանակ երգերի լավագույն հեղինակին Սիրված փոփ / ռոք ալբոմ Juno International Achievement Award? «Ջուննո» մրցանակ երգերի լավագույն հեղինակին Juno Award for Single of the Year? «Գրեմմի» մրցանակ լավագույն երաժշտական ֆիլմի համար Grammy Award for Best Female Rock Vocal Performance? Grammy Award for Best Rock Song? «Ջունո» մրցանակ տարվա լավագույն ալբոմի համար Juno Award for Video of the Year? Ջեք Ռիչարդսոնի մրցանակ տարվա լավագույն պրոդյուսերի համար Juno Award for Pop Album of the Year? Կանադական երաժշտության փառքի սրահ և Կանադայի Փառքի ծառուղի |
| Կայք | alanis.com |
| Ստորագրություն |
|  |
|  Alanis Morissette Վիքիպահեստում |

**Ալանիս Մորիսեթ** (անգլ.՝ Alanis Morissette, հունիսի 1, 1974(1974-06-01)[…], Օտտավա, Կանադա), կանադացի երգչուհի, երգահան ու երաժիշտ։ Ստացել է 16 Ջունո մրցանակ, 7 Գրեմմի, առաջադրվել է 2 Ոսկե գլոբուսի։ Կարիերան սկսել է Կանադայում։ Մինչև հիմա ստուդիայում թողարկել է 7 ալբոմ։ Նրա ալբոմները վաճառվել են աշխարհում ավելի քան 60 միլիոն օրինակով։ Մորիսեթի ձայնը մեցո-սոպրանո է։

Ծնվել է 1974 թվականի հունիսի 1-ին Օնտարիոյում՝ Օտտավայում։ Մորիսեթի մայրը՝ Ջորջիա Մորիսեթը հունգարական ծագում ունի, իսկ հայրը՝ Ալան Մորիսեթը, ֆրանսականադացի է։ Ունի երկու եղբայր՝ ավագ Չադը և երկվորյակ Ուեյդը։

Առաջին երգը գրել է 9 տարեկանում։ Այն կոչվում է Fate Stay With Me («Ճակատագիր, մնա ինձ հետ»)։ Միջազգային հաջողության հասել է Jagged Little Pill («Սրածայր փոքրիկ դեղահաբ») ալբոմով, որն ամբողջ աշխարհում վաճառվել է 33 միլիոն օրինակով։

## Սկավառակագրություն

* *Alanis* (1991)
* *Now Is the Time* (1992)
* *Jagged Little Pill* (1995)
* *Supposed Former Infatuation Junkie* (1998)
* *Under Rug Swept* (2002)
* *So-Called Chaos* (2004)
* *Flavors of Entanglement* (2008)
* *Havoc and Bright Lights* (2012)

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալանիս Մորիսեթ» հոդվածին։ |
# Պոչ[խմբագրել | խմբագրել կոդը]

Անվան այլ կիրառումների համար տե՛ս՝ Պոչ (այլ կիրառումներ)
Կապիկը օգտագործում է իր պոչը, որպես հենարան
**Պոչ** (համեմատական անատոմիայում), մարմնի հատված, որը գտնվում է սրբանի մոտ և չի պարունակում աղիքներ։ Պոչի ներկայությունը այսպես ասված բնորոշ է թիկնալարավորների համար։

## Ձկների պոչ

Ձկների մեծ մասի մոտ պոչը հաստատուն տեսք չունի, այն օգնում է ձկներին շարժվել։

## Երկկենցաղների պոչ

Երկկենցաղների մոտ պոչը հիմնականում ցառայում է շարժմանը օգնելու համար (մեծ մասամբ ջրում)։ Մեծահասակ պոչատ երկկենցաղների ողնաշարը կրճատված է մեկ ոսկորով, բայց նրանք դեռահաս(շերեփուկ) վիճակում ունեն հստակ արտահայտված պոչ, որը նրանց օգնում է շարժվել։

## Թռչունների պոչ

Ժամանակակից և հին թռչունների գտածոների (բացառությամբ՝ արխեոպտերիքսների) պոչը ծառայում է նրա համար, որպեսզի թռիչքի ժամանակ կարողանան ուղղություն տալ, դրան է կցվում պոչային մնացած և հիմնական մասը։ Թռիչքի ժամանակ պոչը ուղղություն պահելու հարմարանք է, իսկ հատակին կանգնելիս զարդարանք, թռչունների մի մասին այն օգնում է մնալ ծառի վրա որս անելիս։

## Կաթնասունների պոչ

Կաթնասունների պոչը ունի 3-49 ող։ Պոչը կարող է լինել հենման հարմարանք օգնելով պարկամկներին մագլցել, մի քանի տեսակ կենդանիների՝ օրինակ մրջնակերների և երկարաքիթ կապիկների համար, այն կարող է ծառայել որպես հենարան և ուղղություն պահելու հարմարանք, երբ կաթնասունները ցատկ են կատարում (օրինակ՝ կենգուրուների և ճագարամկների համար), այն կարող է նաև ծառայել որպես պարաշյուտ սկյուռիկների համար։ Կետերի մոտ պոչը կարճ է և լողուկով։

## Մարդկանց պոչ

Մարդկային սաղմնաթաղանթները սկզբնական շրջանում ունեն տեսանելի պոչ, բայց սաղմնային զարգացման պրոցեսորի ժամանակ սաղմի առանձին հատվածները չափսերով անցնում են պոչին, և այն դադարում է երևալ (սակայն կան դեպքեր երբ մարդկանց մոտ երևում է փոքրիկ պոչ):

## Պատկերասրահ

* կարիճ
* տնային խոզ
* *Glyptodon asper*
* *Lactoria cornuta*
* Զեբր Գրևի
* Կոկորդիլոս
* Գետաձի(*Hippopotamus amphibius*)

Վիքիբառարան

|  |  |
| --- | --- |
|  | Ընթերցե՛ք **«պոչ»** բառի բացատրությունը Հայերեն Վիքիբառարանում։ |
# Տեքստիլ արդյունաբերություն

Տեքստիլ ֆաբրիկա Տալլինում (1925)
**Տեքստիլ արդյունաբերություն** (լատ․` textile - գործվածք, կտոր), թեթև արդյունաբերության հնագույն ու առավել խոշոր ճյուղերից, որը բուսական, կենդան, ու քիմիական (արհեստական և սինթետիկ) մանրաթելերի տարբեր տեսակներից պատրաստում է տեքստիլ գործվածք, տրիկոտաժ և այլ իրեր։ Ներառնում է տեքստիլ հումքի նախնական մշակման, բամբակի, վուշի, բրդի, մետաքսի, ոչ-գործվածքային, կանեփաթելի-ջուտի, ցանցահյուսության, տեքստիլ-գալանտերեայի, տրիկոտաժի, թաղեգործության ճյուղերը։ Տեքստիլ արդյունաբերության արտադրանքն օգտագործվում է հագուստի, կոշիկի, կահույքի արտադրության, մեքենաշինության մեջ և այլն։ Տեքստիլ իրերի արտադրությունն սկսվել է շատ վաղուց։ Բամբակենու մշակությունը և մանվածքաթելի ու գործվածքի պատրաստումը մեր թվականությունից դեռ շատ դարեր առաջ հայտնի էր Հնդկաստանում, Չինաստանում ու Եգիպտոսում։

Հայաստանում հագուստի արտադրությունը կրում էր տնայնագործական բնույթ։ Հատուկ տեղ էր գրավում գորգագործությունը։ Հայաստանը հայտնի էր ձեռագործ բարձրորակ գորգերով, որոնք մեծ պահանջարկ ունեին տեղական ու միջազգային շուկաներում։ 1912 թվականին Երևանի նահանգի 574 գյուղերում տնային գորգագործությամբ զբաղվում էին մոտ 7 հազար մարդ։ Կար նաև մետաքսաթելի տնայնագործական մոտ 25, թաղեգործական 17 ձեռնարկություն, բամբակազտիչ 330 մանր «գործարան», 35 ներկատուն։ 1917-1920 թբվականներին տեքստիլ արդյունաբերության ձեռնարկությունները գրեթե լրիվ քայքայվեցին։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 690)։*  |
# Շոտլանդիայի դրոշ

| Շոտլանդիայի դրոշ |
| --- |
|  |
| Տեսակ | ազգային դրոշ և երկրի շրջանի դրոշ |
| Իրավասության տարածք | Շոտլանդիա |
| Նշան | 🏴󠁧󠁢󠁳󠁣󠁴󠁿 |
| Ընդունված է | 15-րդ դար |
| Գույներ | կապույտ և սպիտակ |
| Պատկերված է | դաշտ և թեք խաչ |

Թագավորական շտանդարտ
**Շոտլանդիայի դրոշ** (անգլ.՝ Flag of Scotland, գաել.՝ Bratach na h-Alba, անգլա-շոտլ.՝ Banner o Scotland), Շոտլանդիայի պաշտոնական պատմական խորհրդանիշը, շոտլանդացի ժողովրդի ազգային դրոշ, կապույտ ուղղանկյուն է, սպիտակ շեղ խաչով։ Կողմերի հարաբերությունը կանոնակարգված չէ, սովորաբար օգտագործվում են 2։3 կամ 3։5 չափերով։
Անկյունագծային շերտերի լայնությունը կազմում է դրոշի լայնության 1/5 մասը։

## Ծանոթագրություններ
# Հոկտեմբերի 9[խմբագրել | խմբագրել կոդը]

|  |  |  |
| --- | --- | --- |
| << | **Հոկտեմբեր** | >> |
| Կի | Եկ | Եք | Չո | Հի | Ու | Շա |
|  |  |  |  | 1 | 2 | 3 |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 | 31 |

**Հոկտեմբերի 9**, տարվա 282-րդ (նահանջ տարիներին՝ 283-րդ) օրն է։

* Տարվա ավարտին մնում է 83 օր։

## Դեպքեր

* 1446 - Կորեայում հրապարակվում է 한글 այբուբենը
* 1582 - Իսպանիայում, Իտալիայում, Լեհաստանում և Պորտուգալիայում տարվա այս օրը բաց է թողնված
* 1604 - Երկրի վրա նկատվում է SN 1604 գերնոր աստղի բռնկումը
* 1806 - Պրուսիան պատերազմ է հայտարարում Ֆրանսիային
* 1829 - Խաչատուր Աբովյանը և Դորպատի համալսարանի պրոֆեսոր Ֆրիդրիխ Պարրոտը բարձրացան Արարատի գագաթը
* 1831 - սպանվում է անկախ Հունաստանի առաջին կառավարիչ Իոանիս Կապոդիսթրիասը
* 1888 - բացվում է Վաշինգտոնի հուշարձանը
* 1912 - սկսվեց Առաջին Բալկանյան պատերազմը
* 2006 - Հյուսիսային Կորեան իրականացրեց միջուկային փորձարկում

## Ծնունդներ

2009-Անտիկյան Արաքսի

* 1757 - Շառլ X Ֆրանսիայի թագավոր (մ. 1836)
* 1835 - Քամիլ Սեն-Սանս Camille Saint-Saens ֆրանս. կոմպոզիտոր
* 1879 - Մաքս Լաուե Max von Laue գերմանացի ֆիզիկոս, Նոբելյան մրցանակակիր (մ. 1960)
* 1892 - Իվո Անդրիչ, սերբ գրող, Նոբելյան մրցանակակիր
* 1898 - Թաուֆիկ ալ-Հաքիմ, եգիպտացի գրող
* 1906 - Սայիդ Կութուբ, եգիպտացի մուսուլման աստվածաբան, փիլիսոփա և գրող (մ. 1966)
* 1932 - Սեդա Վերմիշևա, ռուսահայ բանաստեղծ, տնտեսագետ և հասարակական գործիչ
* 1938 - Հայնց Ֆիշեր Heinz Fisher Ավստրիայի 11-րդ նախագահը
* 1940 - Ջոն Լենոն John Lennon անգլիացի ռոք-երաժիշտ
* 1954 - Թամար Հովհաննիսյան, հայ դերասանուհի, ռեժիսոր, սցենարիստ
* 1965 - Էմմա Պետրոսյան, հայ երգչուհի
* 1967 - Էդդի Գերերո, ծագումով մեքսիկացի, ամերիկացի պրոֆեսիոնալ ըմբշամարտիկ (մ. 2005)
* 1970 - Սթիվ Յաբլոնսկի, ամերիկացի կոմպոզիտոր

## Մահեր

* 1924 - Վալերի Բրյուսով, ռուս գրող
* 1926 - Վասիլի Աբաշիձե, վրացի դերասան
* 1967 - Անդրե Մորուա, ֆրանսիացի գրող
* 1968 - Միքայել Ալավերդով (գեներալ-մայոր լեգենդար հետախույզ)
* 1978 - Ժաք Բրել, բելգիացի երգիչ-երգահան, դերասան
* 1979 - Սուրեն Քոչարյան, խորհրդային էստրադայի հայ արտիստ, ասմունքող
* 1982 - Աննա Ֆրոյդ, ավստրիական ծագմամբ բրիտանացի հոգեբան և հոգեվերլուծաբան
* 2004 - Ժակ Դերիդա, ֆրանսիացի փիլիսոփա
* 2010 - Մորիս Ալլե, ֆրանսիացի տնտեսագետ, Նոբելյան մրցանակի դափնեկիր

## Տոներ

* Փոստի համաշխարհային օր
* Ռումինիա - Հոլոքոստի հիշատակի օր
* Հարավային Կորեա - հանգըլի օր
* Ճապոնիա՝ Թաքայամա աշնան փառատոն
* Ուգանդա՝ Անկախության օր (Միացյալ Թագավորությունից 1962 թ.)
# Հուդզոն (գետ)

| Հուդզոն |
| --- |
|  |
| Բնութագիր |
| Երկարություն | 492 կմ |
| Ավազանի մակերես | 34 600 կմ² |
| Ջրի ծախս | 210 մ³/վ |
| Գետաբերանի տեղակայում | Ափեր Նյու-Յորք ծոց |
| Կոորդինատներ | ﻿ / ﻿ |
| Տեղակայում |
| Հոսող հոսքեր | Schroon River?, Batten Kill?, Hoosic River?, Mohawk River?, Rondout Creek?, Maritje Kill?, Esopus Creek?, Fishkill Creek?, Casperkill?, Cedar River?, Coeymans Creek?, Coxsackie Creek?, Fall Kill?, Hannacrois Creek?, Mill Creek?, Moodna Creek?, Moordener Kill?, Normans Kill?, Patroon Creek?, Poesten Kill?, Quassaick Creek?, Roeliff Jansen Kill?, Sacandaga River?, Saw Mill River?, Sparkill Creek?, Vloman Kill?, Wappinger Creek? և Thirteenth Brook? |
| Երկիր |  ԱՄՆ |
| Երկրամաս | Նյու Յորք |
| Անվանված է | Հենրի Հուդզոն |

**Հուդզոն**, գետ ԱՄՆ-ում։

Սկիզբ է առնում Ադիրոնդակ լեռների (Ապալաչներ) սառցադաշտային լճերից և թափվում Ատլանտյան օվկիանոսի Լոուեր Բեյ ծոցը։ Երկարությունը 520 կմ է, ավազանը՝ 34,6 հզ. կմ²։ Սնումը ձնաանձրևային է, հորդանում է գարնանը։ Տարեկան միջին ծախսը միջին հոսանքում (Մեկանիկվիլ) 210 մ³/վրկ է, առավելագույնը՝ 3500 մ³/վրկ։ Հոսքը կարգավորված է ամբարտակներով։ Նավարկելի է գետաբերանից 240 կմ՝ մինչև Թրոյ քաղաքը։ Ջրանցքներով միացած է Էրի, Օնտարիո և Շամպլեյն (Սուրբ Լավրենտիոս գետի համակարգ) լճերին։ Ավազանում կան խոշոր ՀԷԿ–եր։ Գետաբերանում է գտնվում Նյու Յորք քաղաքը։

## Անվանում

Կոչվել է գետաբերանը 1609 թվականին հայտնագործած անգլիացի ծովագնաց Հենրի Հուդզոնի (H. Hudson, մոտ 1550-1611) անունով (ծովագնացի ազգանունը անգլերեն արտասանվում է *Հադսոն*)։

## Աղբյուրներ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հուդզոն (գետ)» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 635)։*  |
# Պարենի և գյուղատնտեսության կազմակերպություն

| **Պարենի և գյուղատնտեսության կազմակերպություն** |
| --- |
|  |
|  |
| Տեսակ | ՄԱԿ-ի մասնագիտացված գործակալություն |
| Հիմնադրված է | փետրվարի 1, 1945 |
| Վայր | Հռոմ, Իտալիա |
| Երկիր |  Իտալիա |
| Տնօրեն | Qu Dongyu? |
| Մայր ընկերություն | ՄԱԿ-ի տնտեսական և սոցիալական խորհուրդ |
| Դուստր ընկերություններ | Somalia Water and Land Information?, FAO Representation in Ghana?, FAO Representation in China? և FAO representation in Kenya? |
| Կայք | fao.org |
| Մասնակից է | Digital Public Goods Alliance? և International Household Survey Network? |
|  Food and Agriculture Organization of the United Nations Վիքիպահեստում |

**ՄԱԿ-ի պարենի և գյուղատնտեսության կազմակերպություն** (**FAO**, անգլերեն՝ Food and Agriculture Organization, ֆրանսերեն՝ *Organisation des Nations unies pour l'alimentation et l'agriculture*, իտալերեն՝ *Organizzazione delle Nazioni Unite per l'Alimentazione e l'Agricoltura*), միջազգային կազմակերպություն, Միավորված Ազգերի Կազմակերպության (ՄԱԿ) մասնագիտացված գործակալություն։

Հիմնադրվել է 1945 թվականին։ Նպատակն է պարենի մատակարարման բարելավումը և բնակչության կենսամակարդակի ցուցանիշների, գյուղատնտեսական մթերքների արտադրության արդյունավետության և գյուղ, բնակչության կենսապայմանների բարելավումը։ Հիմնական գործունեությունը ծավալում է սննդի որակի, գյուղատնտեսական, անտառտնտեսվարման, օվկիանոսի կենսաբանական պաշարների պահպանության և արդյունավետ օգտագործման, ինչպես նաև վիճակագրական ուսումնասիրությունների նախապատրաստման, տեխնիկական աջակցության, ներդրումային գործունեության տեղեկատըվության հավաքի, վերլուծության և տարածման ոլորտում։ Մեծ ուշադրություն է հատկացնում գյուղատնտեսական մթերքների մարկետինգին, կայուն զարգացմանը։ Նստավայրը Հռոմում է։

## Ծանոթագրություններ

## Արտաքին հղումներ

* Պաշտոնական կայք
* Պարենի և գյուղատնտեսության կազմակերպություն, ՄԱԿ-ի հայաստանյան գրասենյակ Արխիվացված 2014-09-29 Wayback Machine
* Պարենի և գյուղատնտեսության կազմակերպություն, ՀՀ Արտաքին գործերի նախարարություն Արխիվացված 2014-06-27 Wayback Machine

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
# Թոնիր

| **Թոնիր**  |
| --- |
|  |
| Ծագման երկիր |  Չինաստան |
| ID | RL/02120 |
| Կարգավիճակ | Ոչ նյութական մշակութային ժառանգության ընդհանուր գույքագրում Հայաստանում և Մարդկության ոչ նյութական մշակութային ժառանգության ներկայացուցչական ցուցակ |

**Թոնիր**, կավե պատերով գլանաձև վառարան, սովորաբար գետնափոր։ Վերևի մասում նեղ է, միջնամասում ՝ ուռուցիկ, ներքևում ՝ լայն։ Տարածված է Կովկասում, Միջին Ասիայում, Փոքր Ասիայում, Պարսկաստանում, Հնդկաստանում, Հունաստանում և այլուր։

Հայաստանում թոնիրի վաղ շրջանի նմուշներ են հայտնաբերվել Լճաշենի բրոնզեդարյան դամբարաններում, Արտաշատում (հացթուխի և երկաթագործի թոնիրներ), Դվինում և այլ հնավայրերում։ Ամենատարածված տեսակը ունի 40-60 սմ տրամագիծ, 1,2-1,5 մ խորություն։ Օգտագործվում է հաց (լավաշ, բոքոն և այլն) թխելու, կերակուր եփելու, կաթնամթերք պատրաստելու, գլխատունը տաքացնելու համար։ Թաղվել է գլխատան կենտրոնում կամ առանձին կառույցում (թոնրատուն), որի առաստաղին բացված երդիկի միջոցով ծուխը հեռացել է։ Խոնավությունից զերծ պահելու նպատակով թոնիրը երբեմն թաղվել է տան հատակից 40-60 սմ բարձր թմբի մեջ՝ թոնրի շուրթերը թմբին հավասար։ Ջերմությունը երկար պահպանելու համար թոնիրը երբեմն պատվում է 20-25 սմ հաստությամբ աղի կամ ավազի շերտով։ Օդի հոսքն ապահովելու և կրակը բորբոքելու նպատակով թոնրի ներքևի մասից խողովակներով կամ սալաքարերով պատրաստված 1,5-3 մ երկարությամբ օդամուղը թեքությամբ դուրս է բերվում գետնի մակերես։ Թոնիրները ծածկվել են կավե կամ թիթեղյա կափարիչներով։ Դրանց նախշազարդ նմուշներ գտնվել են Դվինում։

Հասարակական հացթուխների թոնիրները թեք վիճակով կանգնեցվել են գետնին, և հացթուխը կանգնում էր ցածր շուրթի մոտ։ Որոշ վայրերում պատրաստում են թոնիրին կից տախտակապատ փոս, որի մեջ կանգնած ավելի հեշտությամբ են հաց թխում։ Հայաստանի շատ շրջաններում թոնիրը և դրա պարագաները (խաչերկաթ, անթեղ, ակութ և այլն) համարվել են պաշտամունքի առարկաներ։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թոնիր» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 200)։*  |